Tidslinje i ambulansesaken (2007)

Dette er en tidslinje over ambulansesaken.

 2007 
 6. august 2007 
 17.05 Ali Farah blir slått ned.
 17.07 Akuttmedisinsk kommunikasjonssentral mottar den første telefonen fra Farahs pårørende.A-magasinet 3/10 2008
 17.10 Politiet ankommer.
 17.13 Ambulansen ankommer.A-magasinet 3/10 2008
 17.20 Ambulansesjåførene drar fra Sofienbergparken uten Ali Farah og politiet tilkaller større politibil for å frakte ham.A-magasinet 3/10 2008
 17.21 Farahs pårørende stopper en taxi.
 17.26 Ali Farah ankommer legevakten i taxi.
 19.13 Farah ankommer Ullevål sykehus."Du er ingen rasist", Erik Schjenken 2009
 23.00 Farah blir sedert og lagt i medisinsk koma."Du er ingen rasist", Erik Schjenken 2009

 8. august 2007 
 Ali Farah har fått lungebetennelse.

 9. august 2007 
 Ullevål-direktør Tove Strand må møte hos Helse- og omsorgsdepartementet. En 23 år gammel mann fra Ghana pågripes, mistenkt for å ha slått ned Ali i parken.

 10. august 2007 
 Det blir konstatert at Farah har fått brudd på hjerneskallen.

 11. august 2007 
 Den pågrepne 23-åringen blir varetektsfengslet i to uker med brev- og besøksforbud. Han innrømmer å ha slått Ali.

 13. august 2007 
 Ambulansesjåfør Erik Schjenken blir suspendert.

 14. august 2007 
 Bjarne Håkon Hanssen, Sylvia Brustad og Heidi Grande Røys treffer flere innvandrerorganisasjoner for å drøfte tiltak mot diskriminering fra offentlige myndighetspersoner.

 16. august 2007 
 Ali våkner fra koma, og greier for første gang å snakke etter at han ble slått ned i Sofienbergparken.

 29. august 2007 
 Fylkeslege Petter Schou konkluderer med at ambulansesjåførene opptrådte diskriminerende og at ordbruken kunne forstås med rasistiske overtoner.Aftenposten Aften 30/8 2007

 30. august 2007 
 Tidligere lederskikkelse i nynazistiske Boot Boys, Ole Krogstad, bekrefter at den ene (ikke Erik Schjenken) av ambulansesjåførene har vært medlem i gruppen tidligere.VG 30/8

 13. desember 2007 
 Anmeldelsen mot de to polititjenestemennene blir henlagt som intet straffbart forhold.Nettavisen 13/12

 20. desember 2007 
 Alis samboer Mari Kohinoor Nordberg blir kåret til «Årets nordmann» av tidsskriftet Ny Tid.

 2008 

 4. mars 2008 
 Bildet fra Sofienbergparken av Ali Farah – «Forlatt av ambulansen» – blir kåret til årets nyhetsbilde 2007. Bildet er tatt av frilansfotograf Caroline Drefvelin.VG 5/3 2008

 27. mars 2008 
 Likestillings- og diskrimineringsombudet slår fast at ambulansesjåførene opptrådte diskriminerende overfor Ali Farah.NTB 27/3

 8. april 2008 
 Erik Schjenken, en av sjåførene står frem med fullt navn i et leserinnlegg i Aftenposten der han for første gang offentlig presenterer sin versjon av hva som hendte og ber Ali Farah stoppe jakten på ham og hans kollega.

 11. april 2008 
 Det amerikanske utenriksdepartementet gir ut en rapport som omhandler menneskerettighetssituasjonen i Norge og Ali Farah-saken blir sammen med Eugene Obiora-saken trukket fram som eksempler på rasisme.11/4 2008

 23. april 2008 
 Statens helsetilsyn gir de to ambulansesjåførene advarsel etter helsepersonelloven for å ha brutt loven på to punkter (plikt til å yte forsvarlig helsehjelp og til omsorgsfull hjelp), men finner ikke holdepunkter for rasisme.Sofienbergparksaken / ambulansesaken 2007. Statens helsetilsyns hjemmeside. (besøkt 1. oktober 2015)

 2. mai 2008 
 Ambulansesjåførene får 6000 kroner i forelegg hver for utilbørlig oppførsel.P4 2/5

 12. juni 2008 
 I forbindelse med rettssaken mot 23-åringen innrømmer Ali Farah å ha røyket hasj to dager før angrepet skjeddet i Sofienbergparken.VG 12/6

 18. juni 2008 
 23-åringen som slo ned Ali Farah blir dømt til ett år og fem måneders fengsel. Dommen blir anket på stedet.Romerikes blad 19/6

 3. oktober 2008 
 A-magasinet publiserer et ikke tidligere publisert bilde av en stående Ali Farah mens ambulansen forlater stedet og Erik Schjenken er intervjuet.A-magasinet 3/10 2008

 9. oktober 2008 
 Erik Schjenken nekter å vedta forelegget. Tidligere har den andre sjåføren vedtatt forelegget.9/10
 Ali Farah skriver kronikk i Ny Tid med kraftige angrep på Erik Schjenken.Ny Tid 9/10 2008

 31. oktober 2008 
 Erik Schjenken varsler arbeidsrettssak mot Ullevål sykehus.VG Nett 31/10 2008

 4. desember 2008 
 Retten slår fast at Ambulansesjåføren Erik Schjenken ikke gjorde noe straffbart da han ikke tok med seg Ali Farah som ble slått ned i Sofienbergparken i Oslo i fjor høst.
 Ali Farah sier han tilgir Erik Schjenken.VG, 4/12-08

 10. desember 2008 
 Erik Schjenken klager inn fire statsråder til sivilombudsmannen for å ha stemplet ham som rasist. De fire er Kristin Halvorsen, Bjarne Håkon Hanssen, Sylvia Brustad og Manuela Ramin Osmundsen. I tillegg klager han inn KrF-leder Dagfinn Høybråten.Nettavisen 10/12 2008

 2009 

 27. februar 2009  
 Likestillings- og diskrimineringsnemnda omgjør vedtaket til Likestillings- og diskrimineringsombudet. De slår fast at ambulansesjåførene ikke opptrådte rasistisk eller diskriminerende.

 2. mars 2009 
 Erik Schjenken gir ut bok om saken: Jeg er ingen rasist

 9. mars 2009 
 Ambulansesjåfør Espen Smith klager inn Kristin Halvorsen til Sivilombudsmannen. Han gir Halvorsen skylden for at sønnene hans har fått mén og den ene må gå til psykoterapi.

 10. mars 2009 
Erik Schjenken ble tildelt kr. 100 000 fra Medieofferfondet. Fondet som er opprettet av investor Øystein Stray Spetalen, mente ingen andre hadde blitt så urimelig behandlet i mediene i 2008 som Schjenken.
Espen Smith, den andre ambulansesjåføren, står for første gang fram med navn og bilde i Se og Hør.Se og Hør 10/3-2008

 16. mars 2009 
Espen Smith avviser at han noen gang var medlem av nynazistiske Boot boys.Ambulansesjåføren snakker ut Drammens tidende 2009-03-16, arkivert 2009-03-25

 18. mars 2009 
Sivilombudsmannen avslutter behandlingen av saken. Ombudsmannen skriver at han "er kommet til at det er vanskelig å rette kritikk på rettslig grunnlag mot de statsrådene som uttalte seg til media. Det vil være mest i samsvar med ytringsfrihetens idé – i lys av det som har skjedd i ettertid – å overlate til de statsråder som du har klaget på å trekke de konsekvenser som de i tilfelle måtte finne riktig".ABC nyheter, 18/3-2009

 28. april 2009 
Riksadvokaten overprøver Spesialenheten for politisaker og frafaller boten som Espen Smith vedtok.

 8. mai 2009 
 Aftenposten-journalistene Kjetil S. Østli og Astrid Hexeberg tildeles Schibsted Journalism Award for saken om hvordan ambulansesjåfør Erik Schjenken ifølge Aftenposten feilaktig ble stemplet som rasist.

 2011 

 31. mai 2011 
 Dagbladet dømt i Oslo tingrett til å betale Erik Schjenken én million kroner i oppreisning og til å dekke Schjenkens advokatutgifter med 1.044.578.

 Referanser 

Kategori:Hendelser i 2007
Kategori:Tidslinjer